**PRIPREMA ZA NASTAVNI SAT HRVATSKOGA JEZIKA**

|  |
| --- |
| IME I PREZIME UČITELJICE: Martina Valec-Rebić |
| RAZREDNI ODJEL: 5. c | REDNI BROJ SATA: 151. | NADNEVAK: 8. 5. 2019. |
| NASTAVNA TEMA | Tisak |
| NAZIV NASTAVNE JEDINICE | **Tisak** |
| NASTAVNO PODRUČJE:medijska kultura | TIP NASTAVNOGA SATA:obrada | NASTAVNI OBLICI:čelni, pojedinačni, u skupini |
| OPERACIONALIZIRANI CILJEVI: | Prepoznati i razlikovati vrste tiska. Razvijati suradništvo među učenicima. |
| SUODNOS | unutarpredmetni – književnost, jezično izražavanje međupredmetni – povijest, likovna kultura |
| ZADAĆE SATA: |
| 1. obrazovne
 | Učenik će objasniti pojam i nastanak tiska, imenovati i razlikovati vrste tiska (novine, časopise, plakate, letke, stripove) te navesti njihove osobitosti i svrhu, sličnosti i razlike. |
| 1. odgojne
 | Učenik će uočiti važnost tiska kao masovnoga medija, uočiti načine privlačenja pozornosti u medijskim porukama i razumjeti njihovu svrhu, razvijati suradništvo. |
| 1. funkcionalne
 | Učenik će razvijati sposobnost promatranja, analiziranja, usmjerenoga čitanja, zaključivanja i povezivanja, izvoditi zaključke na temelju rada u skupini. |
| 1. komunikacijske
 | Učenik će odgovarati na pitanja cjelovitim rečenicama poštujući govorne vrednote, argumentirano iznositi zaključke, aktivno slušati sugovornike. |
| NASTAVNI MATERIJAL | bilježnica, tiskovine, bijela ploča, računalo i projektor, film, mrežna stranica Digitalizirana baština, nastavni listići, izlazne kartice |
| POSTUPCI I OBLICI VREDNOVANJA I SAMOVREDNOVANJA | – procjena učeničke aktivnosti i rada tijekom sata– učeničko izlaganje rezultata rada u paru– izlazne kartice  |

|  |
| --- |
| TIJEK SATA (ARTIKULACIJA) |
| **1. Uvodni dio (5 minuta)****a)** **doživljajno-spoznajna motivacija:** čitanje klikolovki u kojima se kriju lektirni naslovi, pogađanje o kojim je naslovima riječ, razgovor gdje se mogu vidjeti takvi naslovi, o njihovoj ulozi – vođenje do pojma novina, tj. tiskovina**b) najava cilja sata****2. Obrada (35 minuta)****a) heuristički razgovor uz slike na prezentaciji** – prije otkrića tiskarskoga stroja, otkriće tiskarskoga stroja, film o umjetnosti izrade knjiga (3.40 min.), prve tiskane knjige, tisak danas, pojam tisak i tiskovina, tiskovine prema ritmu izlaženja**b) otkrivanje vrsta tiska** – pokazivanje i prepoznavanje tiskovina**c) rad u paru** – prvi red: razlika novina i časopisa; drugi red: razlika plakata i letka; treći red: osobitosti stripa**d) predstavljanje rada** **i korekcija rezultata** – izlaganje učenika i heuristički razgovor o tiskovinama, njihovoj ulozi i specifičnostima**3. Zaključni dio (5 minuta)****a) ponavljanje vrste tiska uz shemu na prezentaciji, dijeljenje sažetka (plana ploče)****b) zadavanje domaće zadaće:** smišljanje klikolovki za lektirne naslove koje su učenici čitali ove školske godine**c)** **sinteza** – izlazne kartice (napisati dva podatka koja su im se najviše svidjela, a na drugoj stranici navesti što nisu razumjeli ili bi o tome željeli više naučiti) |

|  |
| --- |
| PLAN PLOČE (na listiću) |
| **TISAK****TISAK** – zajednički naziv za proizvode namijenjene javnom komuniciranju koji se tiskaju u tiskari na papiru**TISKOVINA** – naziv za jedan takav proizvod**IZUM TISKARSKOGA STROJA** – Johannes Gutenberg; *Biblija*, 1445.– prva hrvatska tiskana knjiga – *Misal po zakonu rimskoga dvora*, 1483.**VRSTE TISKOVINA**NOVINE – najčešće izlaze dnevno ili tjedno, velikoga formata, bez korica i uveza; namijenjene široj javnosti, informiraju o važnim i zanimljivim događajima, objavljuju vijesti i članke iz različitih područja života (društveno, političko, kulturno, sportsko).ČASOPISI – najčešće izlaze mjesečno, polugodišnje ili godišnje; imaju naslovnicu i uvez, na kvalitetnijem papiru, bogatije ilustrirani; namijenjeni čitateljima istih interesa, razlikuju se prema sadržaju (sportski časopis, modni časopis, književni časopis...).PLAKATI – najavljuju različita zbivanja i kulturne događaje (kazališna predstava, koncert, izložba...); postavljaju se na javnim mjestima.LETCI – imaju različite svrhe: oglašavaju proizvode ili usluge, potiču na kupnju, pružaju dodatne obavijesti, najavljuju različite događaje; dijele se na javnim mjestima, umeću u poštanske sandučiće, ostavljaju na mjestima na kojima se okuplja veći broj ljudi.STRIP – priča ispričana slikom i tekstom; slike mogu biti crno-bijele ili u boji; govor likova upisuje se u oblačiće. |

IZLAZNE KARTICE

**DVA PODATKA KOJA SU MI SE SVIDJELA**

**DVA PODATKA KOJA SU MI SE SVIDJELA**

**DVA PODATKA KOJA SU MI SE SVIDJELA**

**DVA PODATKA KOJA SU MI SE SVIDJELA**

**VOLIO/VOLJELA BIH ZNATI VIŠE**

**VOLIO/VOLJELA BIH ZNATI VIŠE**

**VOLIO/VOLJELA BIH ZNATI VIŠE**

**VOLIO/VOLJELA BIH ZNATI VIŠE**